El taller de marxa nòrdica de la delegació d'Esports reuneix prop de vint persones
06 d’octubre 2016

![](/media/nweh2t5z/__________marcha_nordica.jpg)

El taller de la marxa nòrdica, organitzat per la delegació d'Esports de l'Ajuntament de Sagunt, ha reunit a unes vint persones que han pogut beneficiar-se dels avantatges que ofereix aquest tipus de caminada. Segons afirma el delegat d'Esports, Guillermo Sampedro, la idea és repetir-ho, de matí i vesprada, per reforçar aquest tipus de cursos que es fan dins de les activitats físiques que programa la regidoria. 

La marxa nòrdica és un esport que va néixer a Noruega a principis del segle XX. L'objectiu és bàsicament millorar la condició física i poder arribar a l'hivern en un òptim estat físic. La caminada nòrdica es practica bàsicament a la tardor, però també a la primavera. Amb ella es treballa el 90% de la musculatura del cos, especialment les cames, glutis, bessons, esquena i pit. També millora el to muscular, amb el que s'aconsegueix modelar el cos; incrementa el desgast de greixos fins a un 80%; crema un 10% més de les calories que es cremarien normalment; millora la capacitat cardiovascular i l’oxigenació; i el fet de recolzar-se sobre bastons redueix la pressió sobre els genolls. En general, practicar la marxa nòrdica millora la mobilitat del coll i la part superior de la columna i enforteix l'esquena i els braços.

![](/media/z5bhztau/____________________img_20160930_184535.jpg)  
![](/media/4xkdlpyd/___________________img_20160930_185143.jpg)  

*   [](http://www.facebook.com/sharer.php?u=https://aytosagunto.es/va/actualitat/el-taller-de-marxa-nordica-de-la-delegacio-d-esports-reuneix-prop-de-vint-persones/ "Facebook")
*   [](http://twitter.com/share?url=https://aytosagunto.es/va/actualitat/el-taller-de-marxa-nordica-de-la-delegacio-d-esports-reuneix-prop-de-vint-persones/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-taller-de-marxa-nordica-de-la-delegacio-d-esports-reuneix-prop-de-vint-persones/ "Linked In")
*   [](mailto:?body=https://aytosagunto.es/va/actualitat/el-taller-de-marxa-nordica-de-la-delegacio-d-esports-reuneix-prop-de-vint-persones/)